રેન્સમવેર એટેકથી બચવા આટલું કરો,રાજ્ય સરકારે આપ્યા તકેદારીના આદેશ– News18 Gujarati
રેન્સમવેર એટેકથી બચવા આટલું કરો,રાજ્ય સરકારે આપ્યા તકેદારીના આદેશ
Updated: May 16, 2017, 2:08 PM IST
રેન્સમવેર વાયરસે દુનિયાભરમાં પોતાનો સપાટો બોલાવ્યો છે. ત્યારે ગુજરાત રાજ્ય પણ તેમાંથી બાકાત નથી તો ખાસ કરીને છેલ્લા બે દિવસથી ગુજરાત રાજ્યની સરકારી કચેરીઓ રેન્સમવેર વાઈરસનો શિકાર બનીત હોવાનુ સામે આવી રહ્યુ છે. ત્યારે રાજકોટ સાયબર સેલ પણ રેન્સમવેર વાઈરસની ઝપટે ચડ્યુ છે. ત્યારે આજે અમે આપને જણાવવા જઈ રહ્યા છીએ કેવી રીત આપ આ વાઈરસથી બચી શકો છો. સાયબર એટેકની ગુજરાત પર અસર બે દિવસથી જોવા મળતા રાજ્ય સરકારે તકેદારીના આદેશ આપ્યા છે.
રેનસમ વાઈરસની કોઇ એક પેટર્ન નથી. તે અલગ - અલગ સર્વર થી અલગ - અલગ લીંકથી તમારી સીસ્ટમ સર્વરમા કે ડીવાઇઝ પર હાવી થઇ શકે છે. આ વાઈરસ તમને સોશીયલ નેટવર્કિંગ સાઈટસ પરથી આવી શકે છે તો ક્યારેક તમારા મેઈલમાં એટેચ થઈને પણ આવી શકે છે. તો ક્યારેક અમુક લીંક સાથે આવે છે જેમાં ક્લીક કરવાથી તમારા કોમ્યુટર કે સિસ્ટમ મા તમે રેનસમ વાયરસ ને એન્ટર કરી ઇન્સટોલ કરવા સહમતિ આપો છો. આ વાયરસ jepg, gif, xls, word જેવા અનેક ફોર્મેટ મા લીંક અપ થઇ તમારી સિસ્ટમ પર આવી શકે છે.
ત્યારે આવનારા દિવસોમાં આ રેનસેમ વાઈરસનો જ્યા સુધી પેચ ન મળે ત્યા સુધી તે આજ પ્રકારનુ તાંડવ કરતો રહેશે તે વાત તો નક્કી છે. જો કે સાયબર સેલની ટીમ રેનસમનો પેચ પણ તૈયાર કરી રહી છે જેથી કરી જે પણ ડેટા ઈન્ક્રિપ્ટ થયો છે તેને ડિક્રિપ્ટ કરી શકાય.
ઉપયોગી ફાઇલ હેક કરી માગે છે ખંડણી
આ વાયરસ તમારી સિસ્ટમ ની અમુક ફાઇલ - ફોલ્ડર જે તમે રોજ યુઝ કરતા હો છો તે શોધે છે તે માટે ફ્રીક્વન્ટલી યુઝ્ડ ફાઇલ અને લાસ્ટ મોડીફાઇડ ફાઇલ ચેક કરે છે અને પછી અંતે તે ફાઇલ નું ફોરમેટ ચેન્જ કરી નાંખે છે અને જેથી તમે જો તે ફાઇલ ફરી થી ઓપન કરવા જાઓ તો યા તો શોધી શકતા નથી યા તો ખોલી શકતા નથી.
હવે આપની સ્ક્ીન પર રેનસમ નો મેસેજ આવે છે જે કહે છે ૫ દિવસમાં આટલા રુપિયા (બીટકોઇન) આપો અને આપનો ડેટા પાછો મેળવો. નિર્ધારિત સમયમાં બીટકોઇન ન આપનાર પાસે થી વધુ બીટકોઇન ની માંગણી થાય છે. જે પુર્ણ ન થતા આપણે આપણો ડેટા સંપુર્ણ પણે ગુમાવવો પડે છે.